מי מפחד מווירג'יניה וולף? (סרט)

מי מפחד מווירג'יניה וולף? (באנגלית: ?Who's Afraid of Virginia Woolf) הוא סרט דרמה אמריקאי משנת 1966 בבימויו של מייק ניקולס. התסריט נכתב על ידי ארנסט להמן ומבוסס על מחזה בעל אותו שם מאת אדוארד אלבי. בסרט משחקים אליזבת טיילור, ריצ'רד ברטון, ג'ורג' סיגל וסנדי דניס. הסרט היה מועמד ל-13 פרסי אוסקר כולל הסרט הטוב ביותר והבמאי הטוב ביותר עבור ניקולס. כל ארבעת שחקני הסרט היו מועמדים לפרס בקטגוריות השונות. הסרט זכה בחמישה פרסי האוסקר כולל השחקנית הטובה ביותר עבור אליזבת טיילור ושחקנית המשנה הטובה ביותר עבור סנדי דניס. למרות זאת הסרט הפסיד ל"אדם לכל עת" בכל הקטגוריות הראשיות האחרות. ב-2013 הסרט הוכרז בידי ספריית הקונגרס כסרט לשימור בארכיון הסרטים הלאומי של ארצות הברית. הסרט מתפרש על פני לילה אחד ומתרחש כמעט כולו בסלונם של פרופסור להיסטוריה ואשתו, בתו של נשיא האוניברסיטה. השניים מארחים זוג צעיר, מרצה שהצטרף לסגל המרצים ואשתו. הרביעייה עוברת מסע ארוך אל תוך הלילה, הכולל חילופי דברים אלימים החושפים את מערכות היחסים בין בני הזוג. האורחים הופכים לכלי נשק במאבק הפראי של המארחים. אליזבת טיילור - מרתה ריצ'רד ברטון - ג'ורג' ג'ורג' סיגל - ניק סנדי דניס - האני פרנק פלנגן - בעל הפאב (ללא ציון קרדיט) אגנס פלנגן - מלצרית (ללא ציון קרדיט) תסריט הסרט שונה במקצת מהמחזה המקורי. בעוד במחזה ישנן רק ארבע דמויות, בסרט נוספו דמויותיהם של מלצרית ובעל הפאב שאליו הולכות הדמויות במהלך הסרט. רוב הסרט מתרחש בביתם של מרתה וג'ורג', למעט שלוש סצנות; בחצר של הבית, במכונית של מרתה וג'ורג' ובפאב. למעשה, התסריטאי כמעט לא שינה דבר מהדיאלוגים למעט הביטוי "Screw you" שנאמר על ידי מרתה והוחלף ב-"God damn you". הסרט צולם בסמית' קולג', נורת'אמפטון, מסצ'וסטס. במאי הסרט מייק ניקולס התעקש על מיקום זה כיוון שנאמר לו שזה המיקום המקורי של הסיפור עליו מבוסס המחזה, למרות שמאוחר יותר הוא הודה שהטעו אותו. במהלך הסרט לא פנו או קראו לדמותו של ג'ורג' סיגל בשמה, אלא התייחסו אליו רק בכינויים. כשמלהק הסרט, ג'ק וורנר, פנה לאדוארד אלבי במטרה לעבד את המחזה לסרט, הוא אמר לו שהוא רוצה ללהק את בטי דייוויס וג'יימס מייסון בתור מרתה וג'ורג'. אלבי התלהב מהליהוק המתוכנן, במיוחד משום שבתסריט מצטטת מרתה את דייוויס מהסרט "מעבר ליער" (1949). בסופו של דבר לא נבחרו דייוויס ומייסון להשתתף בסרט, ואלבי לא אהב את הסרט כי לא היה מרוצה מהבחירה בטיילור וחשב שנעשתה טעות בצילום קטעים מחוץ לסלון הבית. אליזבת טיילור העלתה כ-13 ק"ג כדי לגלם את דמותה של מרתה. הסרט היה מועמד לפרסי אוסקר בכל קטגוריה אפשרית הרלוונטית לסרט. הסרט הפך להיות הסרט הראשון שכל צוות השחקנים בו זכה למועמדויות לפרס בקטגוריות השונות, הישג שרק הסרטים "Sleuth" ‏(1972) ו"Give 'em Hell, Harry!" ‏ (1975) הצליחו להשיג אחריו. יתר על כן, אליזבת טיילור הפכה להיות השחקנית האחרונה שקיבלה את פרס אוסקר לשחקנית הטובה ביותר על תפקיד בסרט שחור לבן. בנוסף, הסרט זכה בשלושה פרסי באפט"א; הסרט הטוב ביותר, השחקנית הטובה ביותר (טיילור) והשחקן הטוב ביותר (ברטון). הסרט היה גם מועמד לשבעה פרסי גלובוס הזהב; הסרט הטוב ביותר, הבמאי הטוב ביותר (ניקולס), התסריט הטוב ביותר (להמן), השחקנית הטובה ביותר (טיילור), השחקן הטוב ביותר (ברטון), שחקנית המשנה הטובה ביותר (דניס) ושחקן המשנה הטוב ביותר (סיגל). ב-2007, מכון הסרטים האמריקאי דירג את הסרט במקום ה-67 ברשימת הסרטים הטובים ביותר בכל הזמנים. פרס אוסקר לשחקנית הטובה ביותר פרס אוסקר לשחקנית המשנה הטובה ביותר פרס אוסקר לעיצוב התפאורה הטוב ביותר פרס אוסקר לצילום הטוב ביותר פרס אוסקר לעיצוב התלבושות הטוב ביותר פרס אוסקר לסרט הטוב ביותר פרס אוסקר לבמאי הטוב ביותר פרס אוסקר לשחקן הטוב ביותר פרס אוסקר לשחקן המשנה הטוב ביותר פרס אוסקר לתסריט המעובד הטוב ביותר פרס אוסקר לעריכה הטובה ביותר פרס אוסקר לקול הטוב ביותר פרס אוסקר לפסקול המקורי הטוב ביותר מי מפחד מווירג'יניה וולף?, ברשת החברתית פייסבוק "מי מפחד מווירג'יניה וולף?", במסד הנתונים הקולנועיים IMDb (באנגלית) "מי מפחד מווירג'יניה וולף?", באתר נטפליקס "מי מפחד מווירג'יניה וולף?", באתר AllMovie (באנגלית) "מי מפחד מווירג'יניה וולף?", באתר Rotten Tomatoes (באנגלית) "מי מפחד מווירג'יניה וולף?", באתר Box Office Mojo (באנגלית) "מי מפחד מווירג'יניה וולף?", באתר Metacritic (באנגלית) "מי מפחד מווירג'יניה וולף?", באתר אידיבי "מי מפחד מווירג'יניה וולף?", במסד הנתונים הקולנועיים KinoPoisk (ברוסית) מי מפחד מווירג'יניה וולף?, באתר אנציקלופדיה בריטניקה (באנגלית) יונתן אסתרקין, הבמה שלו: ריאיון עם אדוארד אלבי, באתר nrg‏, 28 בפברואר 2009